AlexejDobrolubov/national_council_slovak_2010 huggingface dataset:
49. schôdza NR SR - 7.deň - B. popoludní
Dátum: 2026-04-23
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Presne preto hovorím, že vy v skutočnosti nezavádzate referendum. Vy len zhoršujete to, čo už ste zhoršili predtým. A okrem toho ignorujete tú základnú pointu referenda, že to právo patrí občanom rozhodnúť, či sa chcú zlučovať, rozdeľovať obec, a vy im ho beriete týmto návrhom zákona a ja vidím, že vy to nechcete pochopiť. Preto to podáme na Ústavný súd a snáď vám to vysvetlí ten Ústavný súd a ešte veľmi krátko sa vrátim k tomu, čo hovorila pani Hanuliaková o kompetenciách, lebo vy hovoríte, že kompetencie rieši štatút, zároveň v tom návrhu, tom pôvodnom, z augusta hovoríte, že táto kompetencia prináleží tomu tretiemu námestníkovi. Čo je inak veľmi fascinujúce, že má mesto troch námestníkov, dvom zákon neukladá, čomu sa majú venovať, a tento jeden špeciálny hrdina má zákonom určenú agendu. Neviem, v čom je on výnimočný a ktorý z tých troch to bude, kto ho, kto vyberie toho špeciálneho námestníka, ktorý má zákonnú agendu, ktorú mu zákon priamo prikazuje a všetci ostatní námestníci na Slovensku nemajú. Len tento jeden výnimočný hrdina, ktorého stvoril pán Šimko, toto je tak, tak čarovný návrh zákona, že ja sa teším na to podanie na Ústavný súd, že čo z toho vypadne, lebo to možno budú také právne skvosty. Ako sa na toto bude pozerať Ústavný súd, čo vy ste stvorili, pán Šimko? Neuveriteľné.
49. schôdza NR SR - 7.deň - B. popoludní
Dátum: 2026-04-23
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Pán predsedajúci. Ja ako ja nerozumiem, pán Šimko, že či vy máte takú nutkavú potrebu všetkých klamať, že vy ešte klamete aj o tom, že nie ste kandidát? Že odkiaľ ja z toho vychádzam okrem tých všetkých billboardov? No z vášho Facebooku napríklad, kde máte, že: „Počúvam vás, čo treba vo vašom kraji, Igor Šimko, stretneme sa.“ Tak ja neviem, prečo to robíte, keď nekandidujete. Ale veď to priznajte, len to je v poriadku, že kandidujete, len ja nerozumiem, prečo o tom klamete, lebo to je ako za mňa to je neuveriteľné. No a ešte k tomu prílepku, lebo vy sa tu tak rozhorčujete, prečo my hovoríme, že toto je prílepok. No lebo prílepok je aj niečo, čo síce sa týka toho zákona, ktorý to je, ale mení úplne iné časti ako ten pôvodný návrh. Ak vy sa dotýkate pozmeňujúcim návrhom aj úplne iných častí ako pôvodný návrh, absolútne odlišných od pôvodného návrhu, čo v prípade vášho pôvodného návrhu je ťažké sa nedotýkať niečoho iného, keďže tam skoro nič nebolo, tak aj toto zákon definuje ako prílepok. Preto my tomu hovoríme prílepok, len aby ste sa zbytočne nerozhorčoval, tak len tak akože, aby sme si tú vec nehovorili, keď už sme takúto debatu rozprúdili, len pre Boha živého vás prosím, keď už, tak to robte aspoň dobre, lebo ja tu nerozprávam preto, že my máme kandidáta. Ja tu rozprávam preto, že tento návrh je jeden legislatívny bordel, ktorý má ambíciu byť protiústavný. A len vám pripomínam, že ak takto chcete pristupovať k výkonu verejnej funkcie, tak ten kraj pôjde dole vodou. To pôjde dole vodou. Tak si dajte povedať, zíďte z kratšej cesty, kým spôsobíte nejakú škodu. Ďakujem pekne.
49. schôdza NR SR - 7.deň - B. popoludní
Dátum: 2026-04-23
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Som si myslela, že dnes už nižšiu úroveň ako poslanecké návrhy strany SNS neuvidíme, ale tak som sa mýlila. Pán Dostál, ja úplne súhlasím s vami, že je otázka, či je správny postup to, že či sa má o všetkom rozhodovať v referende alebo nie. Ja len vychádzam z podnetu generálneho prokurátora, ktorý hovorí, že ak to tak nemá byť, tak to má platiť plošne pre všetkých ľudí na Slovensku. Vníma to ako diskrimináciu Košičanov a ja vnímam, že pán poslanec Šimko ďalej len pokračuje. A o všetkom rozhodovať v referende alebo nie. Ja len vychádzam z podnetu generálneho prokurátora, ktorý hovorí, že ak to tak nemá byť, tak to má platiť plošne pre všetkých ľudí na Slovensku. Vníma to ako diskrimináciu Košičanov a ja vnímam, že pán poslanec Šimko ďalej len pokračuje v diskriminácii Košičanov a tvári sa tu na nejakého zmierovateľa, riešiteľa problémov mestského zastupiteľstva v Košiciach. Ja neviem, či ty tak, či vy tak všetky mestské zastupiteľstvá vo všetkých mestách sledujete a prichádzate s takou bázňou riešiť ich problémy. Alebo čo toto je? A prihlásim sa do ústnej rozpravy. Nechcela som, ale prihlásim sa, lebo ma špeciálne zaujalo, že pozmeňujúci návrh, ktorý včera ste predložili výboru Národnej rady, ktorá ho má schváliť. Vy hovoríte, že už minulý rok malo mesto Košice. Prečo nie je v návrhu? Prečo je to pozmeňovák, ktorý ste predložili včera, ak existoval pred rokom? Čo je toto za proces? Prihlásim sa aj do ústnej rozpravy. Ďakujem.
49. schôdza NR SR - 7.deň - B. popoludní
Dátum: 2026-04-23
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

No, keď to No, ťažko sa s vami diskutuje, pán Šimko. A ja som sa naozaj snažila vám to vysvetliť. Že to nezáleží od vôle poslancov. To aj ten generálny prokurátor napísal do toho podnetu na Ústavný súd. Že to právo majú ľudia, nie poslanci, že toto je ten najväčší problém tohto celého. A ešte raz sa vás pýtam, ak to referendum nebude úspešné, ak ľudia v Košiciach povedia, že si neželajú rušenie mestských častí, čo urobíte s týmto návrhom, ktorý v tom čase bude schválený, kde vy priamo rušíte v zákone 18 mestských častí. Ja už neviem jednoduchšie položiť túto otázku. Neviem jednoduchšie položiť otázku. Ešte raz to zopakujem. Čo sa stane, ak Národná rada schváli zákon, ktorým napevno ruší 18 mestských častí, ak to referendum, ktoré ste tam zároveň upravili, nebude úspešné a ľudia v Košiciach vyslovia vôľu, že si neželajú rušenie mestského? Čo sa vtedy stane s týmto návrhom? Toto mi vysvetlite.
49. schôdza NR SR - 7.deň - A. dopoludnia
Dátum: 2026-04-23
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Možno keby sme vyriešili ten problém s alkoholom v pléne Národnej rady, tak by sa tu také návrhy nepredkladali, ale vnímam to tak, že toto sa nedá legislatívne vyriešiť. Ešte, že vieme legislatívne spôsobiť konflikt s medzinárodným právom, výborné. Tak skúsme najprv vyriešiť tie faktory, ktoré potom spôsobujú, že o takých bizarnostiach tu musíme rokovať a potom možno s triezvym úsudkom by sme mohli konečne niečo prijímať, čo nemá ambíciu byť protiústavné a v rozpore s medzinárodným právom, spôsobiť škodu Slovenskej republike a konečne niečo aj pre ľudí by sme tu mohli urobiť. No, ďakujem. Pán poslanec Senka.
49. schôdza NR SR - 6.deň - B. popoludní
Dátum: 2026-04-22
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Dá veriť. Zľava sa nedá veriť ministrovi Takáčovi, ktorý prednedávnom presadil zmenu, že granty z PPA môžu čerpať aj obvinení, obžalovaní a dokonca aj neprávoplatne odsúdení a teraz ide bojovať proti podvodníkom, ktorí zneužívajú informácie z katastra. Pán minister na začiatku povedal, že žijeme v inej realite my a v inej realite oni. No má pravdu. On žije v realite lacných potravín. My všetci ostatní žijeme v realite zvyšujúcich sa cien. On žije v realite, že verejné zdroje majú čerpať obžalované, odsúdené osoby. My ostatní žijeme v realite, že verejné zdroje sa majú čerpať zákonne a majú sa čerpať tak, aby neboli zneužívané. No a on žije v realite, že proti podvodom sa bojuje obmedzovaním práva na informácie a obmedzovaním verejnej kontroly v katastri. My si myslíme, že sa bojuje tým, že sa nemenia napríklad pravidlá trestných konaní tak, aby umožňovali dostať sa spod spravodlivého konania niektorým konkrétnym osobám, napríklad za korupciu tým, že sa znížia premlčacie lehoty, alebo sa znížia trestné sadzby, alebo sa niektoré skutky dostanú z trestných sadzieb do priestupkov. Tak áno, má pravdu. My žijeme v úplne inej realite, pretože oni žijú v realite našich ľudí a pomoci trestne stíhaným osobám a v realite toho, že zvýšenie ich platu si zaslúžia, lebo samé dane sa zvýšili, tak čo mali robiť a my všetci ostatní žijeme v realite následkov tejto vlády. No tak je to presne tak. Ďakujem. Pani Poláková, ja
49. schôdza NR SR - 6.deň - B. popoludní
Dátum: 2026-04-22
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Pán minister, problém je, že všetko to, čo ste nám tu čítali, čo vám teraz musia poslať kolegovia odborníci, lebo tak máte naštudovaný vlastný návrh zákona, že ani neviete, malo byť v dôvodovej správe. Viete, to je taký dokument, ktorý má presne toto obsahovať, skôr ako začne rozprava v pléne Národnej rady. Prečítajte si vašu dôvodovú správu, čo tam máte uvedené, tak navrhujem, aby ste dopracovali dôvodovú správu a všetky tieto veľké vyjadrenia o tom, na koho sa to bude vzťahovať alebo nebude, dajte, prosím pekne, do toho návrhu aj písomne, aj do tej dôvodovej správy. Nech sa v čase nezabudne, ako to bolo myslené. A keď ste taký hrdina, nech sa páči, vymyťte z tade politikov. Ak ideme, ak ide naozaj o ľudí, bežných ľudí a ochranu ich údajov a ich záujmu, vymyťte sa z toho. My sme verejní funkcionári, my máme zniesť viac. Vymyťte sa tak, aby bolo nesporné, že keď niekto bude vykonávať verejnú kontrolu vášho majetku, že nedostane pokutu, lebo za mňa to sporné je a to, že vy z mobilu niečo prečítate, ešte neznamená, že sa to takto v praxi bude aj aplikovať, keď dôjde na tie konania správne o pokutách. A pokiaľ ide o majetkové priznanie a o tlačivo, tu ho mám teraz otvorené. K nehnuteľnosti vypisujete druh, katastrálne územie, číslo listu vlastníctva, čo napríklad v meste, ako je Bratislava alebo Košice, vám vôbec nezakladá taký rozsah informácií, aby ste mohli stotožniť konkrétnu, že to je konkrétna nehnuteľnosť. Na to potrebujete aj kontrolu v katastri, tak vy ma tu nepoučujte a necvičte o tom, ako vyzerá tlačivo. Radšej si ho naštudujte a prestaňte sa tu takto arogantne správať a doplňte si dôvodovú správu a návrh zákona a nech sa páči, vymyťte verejných funkcionárov, keď je to tak, že vôbec sa to netýka vás, dobre? Lebo ja už tejto vašej arogancie voči ľuďom mám tak akurát plné zuby. Chodíte sa tu ľuďom vysmievať.
49. schôdza NR SR - 6.deň - B. popoludní
Dátum: 2026-04-22
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Pekne, pán kolega. No ono v tejto republike sa ešte aj slovám kradne ich význam. Lebo bývalo dobrým zvykom, že preventívny účinok sa chápal tak, že trestné konanie má preventívny účinok a že sú nastavené tak kritériá, že preventívne odrádzajú od páchania trestnej činnosti. To sa prestáva diať pri tejto vládnej koalícii, lebo my tak znižujeme tresty napríklad za korupciu alebo nejaké premlčacie doby, že už to tu už nemá preventívny účinok, skôr opačný, že, no, motivuje ľudí takto konať, lebo následky za to nie sú skoro žiadne, ale preventívne pod hrozbou pokút strašíme verejnosť, aby vykonávala verejnú kontrolu. Tak my sme tak ako na hlavu postavili preventívny účinok, ako je chápaný a toto je presne táto vládna koalícia postavená na hlavu. Na hlavu a hore nohami ukazuje ľuďom, kde ich má. Ďakujem. Pán poslanec Pročko.
49. schôdza NR SR - 6.deň - B. popoludní
Dátum: 2026-04-22
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Ďakujem, kolegovia z opozície. Dúfam, že sa nenahneváte. Napriek vašim veľmi pekným slovám budem reagovať na pána Hazuchu. Lebo, pán Hazucha, vy ste buď tento rok ešte nevypĺňali majetkové priznanie, alebo to robí niekto za vás. Lebo inak by ste vedeli, že v majetkovom priznaní sa nevypĺňajú tak podrobné informácie, aby nebolo nutné krížovú kontrolu vykonať, keď chcete naozaj stotožniť ten majetok aj v katastri. Tam sa napríklad neudáva presná adresa nehnuteľnosti. Udávajú sa len nejaké údaje. A druhá vec je, že ak v tom majetkovom priznaní niečo neuvediete, tak to tam logicky nie je. Takže, keď sa do toho priznania niekto pozrie, tak to tam neuvidí, teda to neodkontroluje, ale v katastri je zapísané všetko. Práve preto je dôležitá verejná krížová kontrola, aby verejnosť zistila, či politici vo svojom majetkovom priznaní, ktoré vypĺňajú oni sami podľa vlastnej vôle a vlastného rozhodnutia, koľko tam určia, či to sedí s tým, čo je pravda. A pravda, čo sa týka nehnuteľnosti, je v katastri. Tak keď mi tu budete vy chcieť hovoriť niečo o odbornosti, najprv si naštudujte tlačivá, ktoré máte vyplniť ako poslanec, potom sa nad nimi zamyslite a potom môžete vyhodnotiť niekoho odbornosť. Ja vám tu hovorím jedno, idete opäť obmedzovať verejnú kontrolu a vôbec to nie je na srandu, lebo je to zásah do občianskych práv ľudí, z ktorých daní ste vyplatení, tak tu z tohto nerobte cirkus. Ďakujem.
49. schôdza NR SR - 6.deň - B. popoludní
Dátum: 2026-04-22
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

Pekne pán. Pán poslanec, poprosím vás, keď máte nejaký problém, tak sa prihláste s procedurálom. Pani Plevíková sa určite prihlási. Už sa išla nadýchnuť, už som to videl, v poriadku. Pán poslanec Pročko sa zavesil na to, čo povedala pani poslankyňa Mesterová. Môže sa nám to páčiť
49. schôdza NR SR - 5.deň - B. popoludní
Dátum: 2026-04-21
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

26. No ďakujem pekne za slovo, pán predsedajúci. Nie, nezabúdajte, kolegovia, že tento návrh predkladá poslanec, ktorý poslaneckým návrhom zrušil zrušenie úradu, ktorý vláda presadila v sobotu. Tak on má veľké ambície určite, keď po takomto úspechu predkladá zmenu ústavy. Pán Demečko, mňa prekvapuje jedna vec. Je to ústavný zákon, to znamená, že ako tak rátam, potrebujete aspoň pár hlasov z opozície a ja neviem, či vy ich chcete získať nejakou... prenosom myšlienok, lebo tu nezaznieva žiadny argument, prečo by to opozícia mala podporiť. Doslova tu od vás nezaznelo že nič. Normálne že nič. Tak neviem, telepatiu zatiaľ nemám pocit, že funguje. Ako čo to je toto? To je plytvanie len časom alebo ja nerozumiem zmyslu tohto návrhu, keď vy ho ani vlastne neobhajujete, ani sa nesnažíte získať podporu opozície, aby ste mali tých 90 hlasov, bez čoho tu len zbytočne prebieha táto diskusia, že to, čo je za pokus táto zmena ústavy, že to absolútne nedáva zmysel. Minulý týždeň po 130 rokoch tu končí zamestnávateľ a odchádza vďaka vašim nezmyselným konsolidačným riešeniam vedľa do Čiech, lebo sa tu nedá podnikať. A my tu hovoríme o zmene ústavy, ktorá ani neprejde podľa všetkého, ani nikomu nedáva zmysel a nemá žiadny vplyv. Vám to nepríde akože úplne že strata času najvyššieho zákonodarného orgánu? Ja chápem, že po veľkom úspechu zrušenia-zrušenia-zrušenia Úradu na ochranu oznamovateľov máte vyššie ambície ako bežné zákony, ale mám pocit, že toto nie je tá cesta. Toto je tak slepá ulička nejako a fakt tomu nerozumiem, by ste sa mohli postaviť za ten pultík a nám aspoň vysvetliť tento zámer a ako preňho chcete získať podporu. Ďakujem.
49. schôdza NR SR - 5.deň - A. dopoludnia
Dátum: 2026-04-21
Poslanec: Mesterová, Zuzana (PS)
Druh vystúpenia: Vystúpenie s faktickou poznámkou

8. Ďakujem pekne za slovo, pán predsedajúci. Zuzana, veľmi dobre si nasvietila cynizmus tejto vládnej koalície. Pán Bartek sa smeje, však jeho ten smiech prejde. No, keď poslanec Šimko v relácii hovoril o tom, že táto vládna koalícia urobí všetko pre to, aby Viktor Orbán vyhral voľby, vtedy to vyzeralo ako také neuvážené táranie poslanca HLAS-u, ale v okolnosti posledného týždňa to má úplne iný rozmer, lebo to možno bola odplata za kampaňové zvážanie migrantov na hranicu, však, páni z HLAS-u, pán minister Matúš Šutaj Eštok? Tú spartakiádu, ktorú nacvičovali na hraniciach, len... a pritom už vedeli, že je to len placebo, len taký zastierací manéver toho, čo sa zjavne dohodli, aby sa udržali pri moci, aby sa dostali k moci a to isté robia aj s vojnovými utečencami z Ukrajiny. Cynicky ich zneužívajú na strašenie ľudí, na krivenie verejnej mienky, na to, aby svojich voličov držali pod permanentným strachom. Pritom tu predkladajú legislatívu, ktorá zjavne hovorí o tom, že títo ľudia sú prínosom pre hospodárstvo Slovenskej republiky, že prinášajú prosperitu, že prinášajú viac daní, ako im bolo vynaložených na pomoc, uvoľňujú opatrenia, aby sa tu mohli ďalej zdržiavať na Slovensku, aby tu mohli pracovať, ale na verejnosť klamú, klamali a nie je jediný dôvod, aby neklamali ďalej, pretože im ide len o jedno, aby sa udržali pri moci a pomohli ľuďom ako Tibor Gašpar. Klamú v kauze čurillovci, klamú v ostatných kauzách, klamú vo všetkých súdnych sporoch, kde sa tvária, že ide o politické procesy. Toto je vláda klamstva, klamstva a hanby. (Potlesk.)
52. schôdza NR SR - 1.deň - B. popoludní
Dátum: 2026-05-26
Poslanec: Muňko, Dušan 
Druh vystúpenia: Vystúpenie s faktickou poznámkou

Bol preto zmenený, že tá štábna kultúra, ktorú ste sem priniesli nielen vy, ale ktorú prinieslo Slovensko alebo predtým Matovičov, čiže Za ľudí, preto došlo k tomu, k čomu došlo. Dneska ste si vybrali prakticky pána Gašpara. Sami sa zamyslite, koľko vyvíjate času nad akýmkoľvek zákonom a prakticky spochybňujete všetko. Ja som nepočul od vás ani od jednej z týchto politických strán niečo pozitívne. Všetko je na Slovensku zlé. Len vy to robíte dobre. Vy rokovací poriadok ste porušovali, proste až konečne došlo k tomu, že sa zmenil rokovací poriadok. A pokiaľ bude nasledovať táto diskusia tak, ako je, lebo dneska ste si vybrali Gašpara. Vybrali ste si ho, neviem prečo. Je to jeden slušný človek a ešte ma viacej uráža to, že beriete od nejakého vraha, ktorý je, tak to môžeme aj Černáka zobrať, tak ako sme Černáka nafotili a proste sme robili, tak to treba spraviť aj s týmto pánom. To je berná minca, že tento pán si zmyslí a vyjadruje sa tak, ako je. Veď sa zamyslite, kde táto spoločnosť ide. Pani poslankyňa, vy tu idete, vy tu kritizujete. Veď aj pán Hlina mohol jednoducho riešiť to bez akýchkoľvek. Snažil sa provokovať. Provokujte stále. Ak si myslíte, že toto je riešenie a že z toho a že z toho budete mať plus, žiaden. Vy sa sami presvedčíte v krátkej dobe, ako dopadnete.
49. schôdza NR SR - 10.deň - A. dopoludnia
Dátum: 2026-04-28
Poslanec: Muňko, Dušan 
Druh vystúpenia: Vystúpenie s faktickou poznámkou

Proste stále to isté, ale pri každom zákone. Vy ste najmúdrejší. Žiadnu tému nemáte, ale všetko kritizujete. Pokiaľ sa týka volieb, kde je najviac našich ľudí? Skoro 200 000 je v Českej republike. Tí majú bez problémov možnosť voliť proste na miestach tak, ako je to u nás. Kde sú ďalej? Anglicko, povedzme si, vieme, kto z ktorých krajín a koľko voličov prichádza? Vy tu plačete proste nad rozliatym liekom. Aj tak SMER znova vyhrá voľby, či budete robiť čokoľvek, a vyhrá ich takým rozdielom, že aj zostaví vládu. Vyhrali sme ich štyrikrát, vyhrám ich aj piatykrát. Preto vy žiadnu tému nemáte. Váš predseda včerajšieho vystúpenia, všetci, koľko vás je, sa motáte stále o ničom. Treba riešiť problémy, ktoré sú na Slovensku, ale nie tu vybíjate a potom zisťujete, že vaše zákony nemôžu prejsť. No nemôžu prejsť, pretože pri jednom zákone sme tri dni, schôdza trvala mesiac, tak si uvedomte veci. Ale zvážte vôbec, za akých okolností, jak tu vystupujete. Už vás moji ľudia však majú dosť.
52. schôdza NR SR - 14.deň - A. dopoludnia
Dátum: 2026-06-15
Poslanec: Nash, Natália 
Druh vystúpenia: Vystúpenie s faktickou poznámkou

No, pán Pročko, ja neviem, či mi odpoviete na otázku, že čo majú spoločné poslanci Migaľ, Šimko a Malatinec, teda oni boli poslanci v jednom čase, keď sem prišli na kandidátke HLAS-u, že čo majú spoločné? A vy ste veľmi pekne naznačili, že majú spoločné to, že zneužívajú štátne prostriedky aj na to, aby si v komunálnej kampani vytvorili veľmi dobré zázemie na to, aby mohli mať nejakú úspešnú kampaň v danom regióne. Pán minister Migaľ sa teraz veľmi často objavuje v Prešovskom kraji na kadejakých vymyslených výjazdových rokovaniach svojho ministerstva a rôznych ročov. Pretože veľmi dobre pochopil, že bude potrebovať nejakú exit stratégiu po svojom účinkovaní v tejto vláde, pretože on zrejme ešte na žiadnu kandidátku sa s nikým nedohodol. Pán Šimko tiež dobre pochopil, že to, čo tu doniesol ten zákon o Košiciach, že to bude málo, takže si vymyslel, že bude dobre mať Že veľmi dobre pochopil, že bude potrebovať nejakú exit stratégiu po svojom účinkovaní v tejto vláde, pretože on zrejme ešte na žiadnu kandidátku sa s nikým nedohodol. Pán Šimko tiež dobre pochopil, že to, čo tu doniesol, ten zákon o Košiciach, že to bude málo, takže si vymyslel, že bude dobré mať status nejakého splnomocnenca vlády a zrejme aj nejaký budget na Úrade vlády, aby mu to pokrylo nejaké náklady na kandidatúru na župana Košického kraja. To je super. A ešte chcem pripomenúť aj pána Malatinca, ktorý vlastne je tiež kandidátom na župana, a síce v Banskobystrickom kraji. A tento pán tiež veľmi dobre zavoňal, kde sú peniaze, a nacucol sa na typosádske peniaze pána Huliaka a prešiel teda do jeho strany. A len do Banskobystrického kraja dal TIPOS na darovacích zmluvách 900 000 € a na všetkých akciách, ktoré podporujú TIPOS-u, sa zhodou okolností pretŕča pán Malatinec ako kandidát. A toto sem doniesla strana HLAS. Pán Raši, toto ste sem doniesli. Ďakujem. Pán poslanec Bužo
52. schôdza NR SR - 14.deň - A. dopoludnia
Dátum: 2026-06-15
Poslanec: Nash, Natália 
Druh vystúpenia: Vystúpenie s faktickou poznámkou

Slovo, pán predseda. No mňa veľmi mrzí, že túto faktickú si nevypočuje pán podpredseda Danko, pretože by sa dozvedel, ako sa bačuje v Tipose. A Marek, ďakujem ti, že si ma teda vyzval na to, aby som doplnila aj tieto informácie. Tak teda v Tipose sa bačuje po slovensky, po očovsky a Huliak len na daroch v Tipose už od svojho nástupu v marci 2025 minul vyše 3,2 milióna len na dary, len na darovacie zmluvy. A tieto zmluvy sú absolútne nesystémové a netransparentné a je to rozdávanie bez pravidiel a rozdávanie svojim. Keď sme si robili analýzu tých darovacích zmlúv, tak sme prišli na to, že za Hegera a Odora to boli možno dve – tri darovacie zmluvy. Za Matoviča bolo tých zmlúv možno za 500 000. Za dankovcov bolo tiež asi za 500 000 tých darovacích zmlúv. A teraz to porovnajte s tým, čo je tu za Huliaka. To je 3,2 milióna len na darovacích zmluvách z Tiposu. To je šesťkrát viac ako za Danka. To je šesťkrát viac ako za Matoviča. A keď si ešte pozrieme analýzu, že kam tie peniaze idú, tak môžete trikrát hádať, do ktorého kraja ide najviac, a áno, uhádli ste, je to Banskobystrický kraj, kam išlo na darovacích zmluvách vyše 900 000 €. Do Bratislavského vyše 600 000, do Žilinského 500 000, do Prešovského 400 000 a menej ako 200 išlo do Trnavského a Nitrianskeho a do Košického a Trenčianskeho išlo deväťkrát menej ako do Banskobystrického kraja. Takže takto bačuje pán Huliak z Očovej s Tiposom a peniazmi daňových poplatníkov.